2)

2 straipsnis iš dalies keičiamas taip: a) 2 straipsnio pavadinimas pakeičiamas taip: „Priemonių, skirtų sukliudyti vykdyti neatitinkančią reikalavimų veiklą, taikymas“; b) 1 dalis pakeičiama taip: „1. Kai NCB sužino apie jo nacionalinėje teritorijoje vykdomą neatitinkančią reikalavimų veiklą, jis, naudodamas ECB pateiktą standartinį pranešimą, įsako reikalavimų nesilaikančiai šaliai sustabdyti vienos ar daugiau neatitinkančių reikalavimų veiklų vykdymą ir, jei reikia, šaliai, turinčiai neatitinkančią reikalavimų kopiją, įsako ją atiduoti.“; c) įterpiamos šios 1a, 1b ir 1c dalys: „1a. NCB nedelsdamas informuoja ECB kai tik sužino apie tiesiogiai ar netiesiogiai vykdomą neatitinkančią reikalavimų veiklą, įskaitant atvejus, kai naudojamos elektroninės formos interneto svetainėse, turinčiose atitinkamus nacionalinius URL domenus, perduodant laidais ar bevieliu ryšiu arba bet kuriomis kitomis priemonėmis, ir kurios sudaro galimybę visuomenės nariams prieiti prie neatitinkančių reikalavimų kopijų jų pasirinktoje vietoje ir pasirinktu laiku. NCB taip pat, naudodamas standartinį ECB pateiktą šabloną, įsako neatitinkančiai reikalavimų šaliai nustoti vykdyti neatitinkančią reikalavimų veiklą. Tada ECB imasi visų galimų priemonių, skirtų pašalinti neatitinkančią reikalavimų kopiją iš elektroninės jos buvimo vietos. 1b. ECB taip pat gali įsakyti neatitinkančiai reikalavimų šaliai nustoti vykdyti vieną ar daugiau neatitinkančių reikalavimų veiklų daugiau nei vienos valstybės narės teritorijoje ir už Sąjungos ribų. Jei reikia, ECB šaliai, turinčiai neatitinkančią reikalavimų kopiją, įsako ją atiduoti. 1c. Prieš imdamasis bet kurios iš šiame straipsnyje nurodytų priemonių, NCB informuoja ECB ir ECB koordinuoja priemones, kurių turi būti imamasi, taip, kad NCB ar ECB, kaip taikytina, imdamiesi priemonių, veiktų savo kompetencijos ribose.“; d) 3 dalis pakeičiama taip: „3. Pagal Tarybos reglamento (EB) Nr. 2532/98 (*2) 3 straipsnio 1 dalį ECB vykdomoji valdyba arba atitinkamas NCB priima vėlesnį sprendimą dėl pažeidimo procedūros, kurios metu pagal tą reglamentą gali būti taikomos sankcijos, inicijavimo. Prieš priimdami tokį sprendimą, ECB ir atitinkamas NCB tarpusavyje konsultuojasi, o NCB informuoja ECB, ar pagal nacionalinę baudžiamąją teisę atskira pažeidimo procedūra buvo arba gali būti inicijuota ir, be to, ar yra kitas tinkamas teisinis pagrindas, pavyzdžiui, pagal autorių teisę, imtis veiksmų prieš reikalavimų neatitinkančią veiklą. Kai pažeidimo procedūra jau yra inicijuota arba bus inicijuojama pagal nacionalinę baudžiamąją teisę, arba yra kitas tinkamas teisinis pagrindas imtis veiksmų prieš reikalavimų neatitinkančią veiklą, Reglamentu (EB) Nr. 2532/98 nustatyta pažeidimo procedūra nėra inicijuojama. (*2) 1998 m. lapkričio 23 d. Tarybos reglamentas (EB) Nr. 2532/98 dėl Europos Centrinio Banko teisių taikyti sankcijas (OL L 318, 1998 11 27, p. 4).“;" e) 5 dalis pakeičiama taip: „5. ECB imasi šiame straipsnyje aprašytų veiksmų veikdamas savarankiškai, jeigu: a) neatitinkančios reikalavimų veiklos kilmė negali būti pagrįstai nustatyta arba b) neatitinkanti reikalavimų veikla buvo arba bus vykdoma kelių dalyvaujančių valstybių narių teritorijose, arba c) neatitinkanti reikalavimų veikla buvo arba bus vykdoma už dalyvaujančių valstybių narių teritorijos ribų.“;